CELEX: 62011TN0571
Language: hu
Date: 2011-11-07 00:00:00
Title: T-571/11. sz. ügy: 2011. november 7-én benyújtott kereset — El Corte Inglés kontra OHIM — Chez Gerard (CLUB GOURMET)

14.1.2012   
            
            
               HU
            
            
               Az Európai Unió Hivatalos Lapja
            
            
               C 13/19
            
         2011. november 7-én benyújtott kereset — El Corte Inglés kontra OHIM — Chez Gerard (CLUB GOURMET)
   (T-571/11. sz. ügy)
   2012/C 13/41
   A keresetlevél nyelve: spanyol
   
      Felek
   
   
      Felperes: El Corte Inglés, SA (Madrid, Spanyolország) (képviselők: E. Seijo Veiguela és J. L. Rivas Zurdo ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Groupe Chez Gerard Restaurants Ltd (London, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2011. július 28-án az R 1946/2010-1. sz. ügyben hozott határozatát;
            
         
               —
            
            
               az alperest, valamint adott esetben — amennyiben az az eljárásban részt vesz és a keresettel szemben ellenkérelmet terjeszt elő — a beavatkozót kötelezze a költségek viselésére
            
         
      Jogalapok és fontosabb érvek
   
   
      A közösségi védjegy bejelentője: Groupe Chez Gerard Restaurants Ltd.
   
      Az érintett közösségi védjegy: a „CLUB GOURMET” szóvédjegy a 16., 21., 29., 30., 32. és 33. osztályba tartozó áruk vonatkozásában.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a „CLUB DEL GOURMET, EN … El Corte Inglés” nemzeti ábrás védjegy, az „EL SITIO DEL GOURMET” nemzeti szóvédjegy bejelentése, valamint a „CLUB DEL GOURMET” nemzeti és közösségi védjegyek bejelentései, a 35. osztályba tartozó szolgáltatások vonatkozásában.
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 8. cikke (1) bekezdése b) pontjának és 8. cikke (3) bekezdésének megsértése, mivel az ütköző védjegyek között fennáll az összetévesztés veszélye.